1. **Da li je moguće učestvovati na konkursu ukoliko samo jedan od članova grupe ima prebivalište na teritoriji Crne Gore?**

**Odgovor:** Prema Članu 3 Pravilnika o načinu i postupku raspisivanja i sprovođenja javnog konkursa za idejno arhitektonsko rješenje na nacionalnom konkursu mogu učestvovati isključivo lica sa sjedištem, odnosno prebivalištem, na teritoriji Crne Gore.

1. **Da li se sala za fizicko vaspitanje moze naci na urbanistickoj parceli UP 268, ukoliko se radi o kompaktnoj organizaciji osnove gdje su sala i skola neposredno povezane?**

**Odgovor:** Sala za fizičko vaspitanje se moze naći i na UP268 ukoliko se projektantsko rješenje opredijeli za kompaktnu funkcionalnu i prostornu organizaciju školskog objekta i fiskulturne sale, jer je to predviđeno i dozvoljeno UTU-ima za oba objekta.

1. **Poštovani, u konkursnom zadatku piše da elaborat treba predati uvezan u a3 formatu i na panoima a0. Za osnove, presjeke i fasade data je razmjera r-1:200. Ukoliko zbog gabaritnosti objekta nije moguce spakovati priloge u zadatoj razmjeri, da li treba usvojiti razmjeru prilagođenu objektu ili format prilagoditi razmjeri 1:200?**

**Odgovor:** Grafičke priloge na panoima formata A0 treba predstaviti u razmjeri zadatoj u tački 12.2. raspisa. U sveskama A3 formata treba priložiti svaki pano iz Grafičkog dijela rada odštampan na A3 formatu (skaliran).

1. **Konkursnim programom su zadate sljedeće površine:**

**I faza škole                           oko 5500m2**

**fiskulturna sala                    oko 1400m2**

**II faza škole                          oko 1784m2**

**ukupno BRGP                    max 8687m2**

**S obzirom da površine nijesu striktno definisane je li dozvoljeno da određene površine budu malo iznad zadatih, a odredjene ispod zadatih, sve dok je ukupan zbir površina u okvirima definisane maksimalne BRGP od 8687m2?**

**Odgovor:** U pitanju je sadržan i odgovor na pitanje. Dakle, odgovor je potvrdan, međutim, zbog planiranja budžeta i planova realizacije za I i II fazu, površine značajnije iznad zadatih nisu preporučljive, a definisana maksimalna BRGP od 8687 m2 je obavezujuća.

1. **U Konkursnom zadatku je navedeno da su u objektu škole predviđene odgovarajuće funkcionalne cjeline i prostorni sadržaji, u skladu sa Pravilnikom o bližim uslovima za osnivanje ustanova u oblasti obrazovanja i vaspitanja (Sl. list br. 40/06): *B. Osnovna škola, član 69 – 135*.**

**U navedenom Pravilniku se kao ekonomski sadržaj navodi prostor Kuhinje (član 102. i 103.), dok u Konkursnom zadatku nije naveden.**

**Pitanje je - da li treba predvidjeti Kuhinju, i ako da, o kom tipu kuhinje je riječ?**

**Odgovor:** U Projektnom zadatku, u poglavlju 3. Pregled školskih prostorija za I fazu, pod tačkom B. Zajedničke prostorije, jeste navedeno da se uz prostor za produzeni boravak djaka predvidi priručna kuhinja. Pravilnikom o bližim uslovima za osnivanje ustanova u oblastima obrazovanja i vaspitanja, u članu 103 se razrađuju tipovi kuhinja. U predmetnom slučaju planirati mliječnu kuhinju za pripremu i distribuciju hrane.

1. **U UTU-ima koji se odnose na UP 266, kao parameter za definisanje neophodnog broja parking mjesta je dat odnos 100 posjetilaca/25 parking mjesta (sportske dvorane/stadioni).**

**Obzirom da se radi o osnovnoj školi kapaciteta 1200 đaka, odnosno 600 đaka po smjeni, po gore navedenom odnosu slijedi da je neophodno obezbijediti 150 parking mjesta samo za sportsku dvoranu.**

**Pitanje je - da li je dati parametar 100 posjetilaca/25 parking mjesta, obavezujući?**

**Takođe, u UTU-ima za UP 268, nije dat parametar za definisanje broja neophodnih parking mjesta za Osnovnu školu.**

**Pitanje je - kako ih obračunati?**

**Odgovor:** UTU-ima za UP266 je propisan parameter za definisanje neophodnog broja parking mjesta za fiskulturnu salu: “Za sportske dvorane, stadione - na 100 posjetilaca – 25 parking mjesta”. Nažalost, ovaj parameter je u konkretnom slučaju neprimjenljiv i predstavlja primjer pogrešne primjene uslova i parametara iz Pravilnika o bližem sadržaju i formi planskih dokumenata, kriterijuma namjene površina, elementima urbanističke regulacije i jedinstvenim grafičkim simbolima, iz razloga što se predmetni parameter odnosi na objekte sportskih dvorana i stadiona u kojima se organizuju sportska takmičenja pred publikom, dok se kod školske fiskulturne sale radi o specifičnom prostoru namijenjenom prvenstveno za izvođenje nastave fizičkog vaspitanja za potrebe škole.

Stoga, ukoliko se u okviru prostora fiskulturne sale planiraju tribine (fiksne ili teleskopske – montazno demontažne), i ako se u okviru uređenja prostora školskog dvorišta i sportskih terena planiraju gledališta u svrhu odrzavanja školskih sportskih takmičenja i drugih svečanosti u okviru kojih se očekuju eksterni posjetioci (roditelji i dr.), kao parameter za definisanje broja parking mjesta planirati: na 100 eksternih posjetilaca predvidjeti 25 parking mjesta. Dakle, parameter se ne može odnositi na broj djaka (600 po smjeni) niti je taj broj osnov za izračunavanje neophodnog broja parking mjesta za fiskulturnu salu.

Nadalje, UTU-ima za UP268 nije dat parameter za definisanje broja parking mjesta za objekat Osnovne škole, već je nacelno dat uslov da se isti planira i obračunava u skladu sa pomenutim Pravilnikom, sto je propust obrađivača plana, jer u Pravilniku nisu decidno normirane potrebe za parkiranjem i garažiranjem vozila za potrebe Osnovne škole. članom 114 Pravilnika (Parkiranje i garažiranje vozila) je navedeno: “Potrebe za parking mjestima procjenjuju se u zavisnosti od namjene planiranih površina i stanja sistema javnog gradskog saobraćaja, uz sagledavanje mogućnosti prostora”. Poštujući ovaj navod, definisanje broja parking mjesta za predmetnu Osnovnu školu izvršiti kombinovanjem normative iz Pravilnika za parkiranje za namjenu: “poslovanje – na 1000 m2 – 30 p.m.” a u odnosu na površinu prostorija za upravu i druge zaposlene u školi, plus procijenjeni broj parking mjesta za roditelje i posjetioce koji vozilom dovode i odvode djecu u školu.

1. **U Konkursnom zadatku se kaže: *prostorije za upravu čine kancelarije za direktora, pomoćnika direktora i sekretarijat škole, sa administrativno-finansijskom službom, čija površina zavisi od potrebnog broja izvršilaca.***

**Pitanje je o kom broju izvršilaca je riječ?**

**Odgovor:** Broj zaposlenih (izvršilaca) u predmetnoj Osnovnoj školi je sljedeći:

* Nastavno osoblje cca 100 izvršilaca,
* Nenastavno osoblje:
* direktor
* 2 pomocnika direktora,
* strucna sluzba- 3 izvrsioca,
* sekretar skole,
* racunovodja,
* 10 higijenicara.
* 2 domara